ຄາເມັນໄຣເດີ

ຄາເມັນໄຣເດີຣ໌ຊີຣີ້, ຄາເມນໄຣເດີຣ໌ (ຍີ່ປຸ່ນ: 仮面ライダ,ーシリーズ, ໂຣມາຈິ: Kamen Raidā Shirīzu, ຄາເມັນ ໄຣດ້າ ຊິຣີ້ຊຶ) ຫຼືວ່າ ມາສຄ໌ໄຣເດີຣ໌  (ອັງກິດ: Masked Rider, ໃຊ້ຈົນຮອດພາກດີເຄດ ແລະຍົກເວັ້ນແຕ່ໃນປະເທດໄທ) ຫຼືໃນໄທພາກທຳອິດແມ່ນໃຊ້ຊື່ ໄອ້ມົດແດງອາລະວາດ (ໄທ: ไอ้มดแดงอาละวาด) ແມ່ນແຟຣນຊາຍເລື່ອງຍອດມະນຸດຕໍ່ສູ້ຍີ່ປຸ່ນທີ່ມີຫຼາກຫຼາຍຮູບແບບເຊັ່ນ: ລະຄອນໂທລະພາບແນວໂທຄຸຊັດສຶ, ຮູບເງົາ, ມັງງະ ແລະ ອະນິເມະ ທີ່ສັນສ້າງຂຶ້ນໂດຍນັກແຕ້ມມັງງະ ໂຊທາໂຣ ອິຊິໂນະໂມຣິ. ເລື່ອງຄາເມັນໄຣເດີມັກຈະເນັ້ນໃສ່ເລື່ອງລາວຂອງກຸ່ມຍອດມະນຸດທີ່ມີລົດຈັກແລະມີລັກສະນະຄ້າຍຄືກັບແມງຕ່າງໆ ຕໍ່ສູ້ກັບເຫຼົ່າຕົວຮ້າຍ ຫຼື ຕົວສັດປະຫຼາດເຊິ່ງຕ່າງກັນໄປຕາມແຕ່ລະພາກ. 

ພາກທຳອິດຂອງຊີຣີ້ເປີດຕົວຄັ້ງແຮກໃນປີ ຄ.ສ.1971 ດ້ວຍລະຄອນໂທລະພາບເລື່ອງ ຄາເມັນໄຣເດີ ໂດຍເລົ່າເລື່ອງລາວຂອງ ທາເຄຊິ ຮອນໂກ ນັກສຶກສາມະຫາວິທະຍາໄລທີ່ຕ້ອງມາຕໍ່ສູ້ກັບອົງການຮ້າຍຊັອກເກີ ທີ່ຫວັງຈະຍຶດຄອງໂລກ. ພາກທຳອິດນີ້ໄດ້ຮັບຄວາມນິຍົມເປັນຢ່າງຫຼາຍແລະໄດ້ຮັບການຕໍ່ຍອດໄປເປັນຮູບເງົາແລະພາກອື່ນໆຕື່ມອີກຫຼາຍພາກ ແລະຍັງເປັນຈຸດເລີ່ມຕົ້ນຂອງຍຸກເຟື່ອງຟູຂອງກາຕູນສັດປະຫຼາດຕີກັນຄັ້ງທີສອງ ຫຼືເອີ້ນອີກຢ່າງວ່າ ຍຸກແຫ່ງການເຮັນຊິນ(ແປງຮ່າງ) ອອກອາກາດໃນຍີ່ປຸ່ນຕັ້ງແຕ່ຕົ້ນທົດສະວັດທີ70ເປັນຕົ້ນມາ ໂດຍມີອິດທິພົນຕໍ່ເລື່ອງແນວຄົນເໜືອມະນຸດ ແລະ ຕໍ່ສູ້ຜະຈົນໄພເລື່ອງອື່ນໆໃນຍີ່ປຸ່ນເປັນຢ່າງສູງ.

ບໍລິສັດບັນໄດເປັນເຈົ້າຂອງສິດຂອງຫຼິ້ນຂອງຄາເມັນໄຣເດີໃນຍີ່ປຸ່ນ ແລະໃນຂົງເຂດອາຊີອື່ນໆ.

 ອ້າງອີງ